**Pall Mall** (/pæl mæl/) on katu Lontoon Westminsterissä. Se on samansuuntainen The Mallin kanssa ja kulkee St. James's Streetiltä Waterloo Placen yli Haymarket kadulle. **Pall Mall East** jatkuu puolestaan Trafalgarin aukiolle. Katu on yksi St. Jamesin alueen pääväylistä ja osa A4 seututietä. Nimensä katu on saanut 1600-luvulla paikalla pelatusta samannimisestä kroketin kaltaisesta mailapelistä.

Pall Mall on tunnetuin sen varrella sijaitsevista 1800-luvulla ja 1900-luvun alussa rakennetuista herrasmiesten yksityiskerhoista (Atheneum, Travellers Club, Reform Club, United Services Club, Oxford and Cambridge Club ja Royal Automobile Club). Aikanaan siellä sijaitsi myös Lontoon taidekeskittymä: vuonna 1814 sillä sijaitsi the Royal Academy, the National Gallery ja huutokauppayritys Christie's, mutta yksikään niistä ei viipynyt pitkään.

Jo useita vuosisatoja lähes koko kadun eteläpuoli on kuulunut hallitsijaperheelle. St Jamesin palatsi sijaitsee kadun eteläpuolen länsipäässä, aikanaan kuninkaallisena asuntona palvellut Marlborough House on sen vieressä itään päin, aivan kadun eteläpuolella sijaitsevan puiston laidalla. Yrjö IV:lle kuulunut kaupunkikartano Carlton House sijaitsi aikanaan kadun itäpäässä ja sen puutarha liittyi St Jamesin puistoon. Pall Mall -kadulla sijaitsi myös sittemmin puolustusministeriöksi nimetty *War Office*, joka tunnettiin kadun nimellä samaan tapaan kuin Whitehall viittaa Yhdistyneen kuningaskunnan hallintokeskukseen. 

War Office sijaitsi Cumberlandin herttualle kuuluneen kartanon (Cumberland House) rakennuksissa. Pall Mall-kadulla sijaitsi ainakin kaksi muuta arkkitehtoonisesti tärkeätä herttuoiden kartanoa: Schomberg House ja Buckingham House (Buckinghamin ja Chandosin herttuoiden Lontoon asunto), jota ei pidä sekoittaa toiseen saman nimiseen taloon, joka laajennettiin Buckinghamin palatsiksi. Pall Mallilla sijainnut Buckingham House purettiin vuonna 1908 ja tilalle rakennettiin tilat kuninkaallista automobiilikerhoa varten (Royal Automobile Club).

Ensimmäiset julkiset kaasulla toimivat katuvalot sytytettiin Pall Mallilla 28. tammikuuta 1807.

Kuvagalleria
------------

* St Jamesin palatsin portti Pall Mall-kadulla Thomas Bowlesin piirroksessa, julkaistu 1763. Näkymä itään päin. Portti näkyy oikealla.St Jamesin palatsin portti Pall Mall-kadulla Thomas Bowlesin piirroksessa, julkaistu 1763. Näkymä itään päin. Portti näkyy oikealla.
* Shakespeare Galleryn rakennus osoitteessa 52 Pall Mall (valmistui 1788, purettiin 1868–1869), kuvassa vuonna 1851.Shakespeare Galleryn rakennus osoitteessa 52 Pall Mall (valmistui 1788, purettiin 1868–1869), kuvassa vuonna 1851.
* A Peep at the Gas-lights in Pall Mall, vuonna 1809 julkaistu karikatyyri uusista katuvaloista Pall Mallilla*A Peep at the Gas-lights in Pall Mall*, vuonna 1809 julkaistu karikatyyri uusista katuvaloista Pall Mallilla
* Travellers Club -kerhon rakennus Pall MallillaTravellers Club -kerhon rakennus Pall Mallilla
* Royal Automobile Club -kerhon rakennus Pall MallillaRoyal Automobile Club -kerhon rakennus Pall Mallilla

Lähteet
-------

1. ↑  Kuvia kadun varrella sijainneista rakennuksista vuonna 1814 (297k GIF -muodossa) (Arkistoitu – Internet Archive)
2. ↑  The history of the gas light Gas-Lite Manufacturing Company. Viitattu 15. kesäkuuta 2007. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Pall Mall (katu)**.
* Survey of London -projektin esittelysivu (Arkistoitu – Internet Archive) – ja Survey of London -projektin tekstejä kaikista kadun tärkeimmistä rakennuksista sekä kaavioita kadun pohjois- ja eteläpuolista vuonna 1814, ja eteläpuolesta vuonna 1960.
* Pall Mall TourUK-sivustolla (Arkistoitu – Internet Archive)
* Panorama Pall Mall -kadusta
* Luettelo Pall Mall -kadun herrasmiesten kerhoista 1800-luvulla. (myös valokuvia)
* The Institute of Directors' 116 Pall Mall

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Pall Mall, London